|  |  |  |  |
| --- | --- | --- | --- |
| **TO 1.1.1. Potpora razvoju malih poljoprivrednih gospodarstava (TO 6.3.1. PRR RH)** | | | |
| **R.br.** | **KRITERIJ** | **Bodovi** | |
| **1** | **Ekonomska veličina poljoprivrednog gospodarstva – nositelja projekta** | **Max. 15** | |
|  | 2.000 € - 3.999 € | 15 | |
|  | 4.000 € - 7.999 € | 10 | |
| **2** | **Stupanj obrazovanja** | **Max 15** | |
|  | Nositelj poljoprivrednog gospodarstva ili član obiteljskog poljoprivrednog gospodarstva ima završen diplomski ili preddiplomski studij | 15 | |
|  | Nositelj poljoprivrednog gospodarstva ili član obiteljskog poljoprivrednog gospodarstva ima završenu srednju školu poljoprivredne ili prehrambene struke | 10 | |
|  | Nositelj poljoprivrednog gospodarstva ili član obiteljskog poljoprivrednog gospodarstva ima 2 god. iskustva u poljoprivredi ili završen stručni tečaj | 5 | |
| **3** | **Starosna dob nositelja poljoprivrednog gospodarstva** | **Max. 10** | |
|  | osoba mlađa od 31 godina | 10 | |
|  | osoba od 31 do 50 godina | 8 | |
|  | osoba starija od 51 godinu | 5 | |
| **4** | **Aktivnosti iz poslovnog plana odnose se na ekološku poljoprivredu** | **5** | |
| **5** | **Aktivnosti iz poslovnog plana se odnose na čišćenje zemljišta od mediteranskog raslinja** | **10** | |
| **6** | **Aktivnosti iz poslovnog plana se odnose na povrtlarsku proizvodnju** | **10** | |
| **7** | **Nositelj poljoprivrednog gospodarstva je žena** | **5** | |
| **MAKSIMALAN BROJ BODOVA** | | **70** | |
| **PRAG PROLAZNOSTI** | | **20** | |
|  | | |

**Kriterij odabira 1**

Kako bi nositelj projekta ostvario bodove po navedenom kriteriju, mora dostaviti Potvrdu o ekonomskoj veličini poljoprovrednog gospodarstva, izdanu i potpisanu od Savjetodavne službe nakon objave natječaja. Sukladno ekonomskoj veličini nositelj si dodijeljuje bodove kako je navedeno.

**Kriterij odabira 2**

Kako bi nositelj projekta ostvario bodove po navedenom kriteriju, mora dostaviti dokument kojim dokazuje stupanj obrazovanja.

* Za 15 bodova potrebno je dostaviti presliku diplome kojom se dokazuje završeni diplomski ili prediplomski studij AGRONOMSKOG ILI VETERINARSKOG SMJERA
* Za 10 bodova potrebno je dostaviti svjedodžbu kojom se dokazuje završena srednja škola IZ PODRUČJA POLJOPRIVREDE ILI VETERINE
* Za 5 bodova potrebno je dostaviti potvrdu o završenom tečaju iz područja poljoprivrede ili veterine ili Potvrdu Hrvatskog zavoda za mirovinsko osiguranje (može i e-izvadak) iz koje je vidljivo bavljenje poljoprivrednom djelatnošću u razdoblju od dvije godine ili Ugovor o radu iz kojeg je vidljivo dvogodišnje iskustvo bavljenja poljoiprivredom ili potpisana Izjava o radnom iskustvu kao član poljoprivrednog gospodarstva

U slučaju da korisnik dostavi više od jedne zatražene potvrde, dodjeljuju mu se bodovi koji su za njega povoljniji.

**Kriterij odabira 3**

Ovisno o godinama starosti na dan podnošenja prijave korisnik može ostvariti 10,8 ili 5 bodova. Pripadanje jednoj od navedenih kategorija dokazuje se preslikom važeće osobne iskaznice.

Osoba koja u trenutku prijave na natječaj ima navršenih 50 godina a nema navršenu 51 godinu, dobiva 8 bodova sukladno tablici kriterija odabira.

U slučaju da je osobna iskaznica u postupku izdavanja, prijavitelj je dužan priložiti Potvrdu o podnesenom zahtjevu za izdavanje osobne iskaznice te navesti razloge promjene podataka na osobnoj iskaznici. U tom slučaju mora dostaviti drugi dokument iz kojeg je vidljiv datum rođenja.

**Kriterij odabira 4**

Da bi prijavitelj projekta ostvario bodove po ovom kriteriju, aktivnosti iz poslovnog plana moraju se odnositi na ekološku poljoprivredu, odnosno u trenutku podnošenja prijave projekta korisnik mora biti upisan u Upisnik subjekata u ekološkoj poljoprivredi.

Za ostvarivanje bodova po ovom kriteriju potrebno je dostaviti

* Rješenje o upisu u Upisnik subjekata u ekološkoj prozvodnji i/ili posljednju Potvrdnicu (certifikat) kontrolnog tijela

U Obrascu B koji se odnosi na opisni dio Poslovnog plana i sastavni je dio natječajne dokumentacije, u poglavlju 2, red 10 potrebno je ukratko obrazložiti aktivnosti iz poslovnog plana koje se odnose na ekološku proizvodnju.

**Kriterij odabira 5**

Da bi prijavitelj ostvario bodove po ovom kriteriju, aktivnosti iz poslovnog plana moraju se dominantno odnositi na čišćenje zemljišta od mediteranskog raslinja na način da se na navedenu aktivnost odnosi više od 50 posto ukupnih ulaganja.

U Obrascu B koji se odnosi na opisni dio Poslovnog plana i sastavni je dio natječajne dokumentacije, u poglavlju 2, red 11 potrebno je ukratko obrazložiti aktivnosti iz poslovnog plana koje se odnose na čišćenje zemljišta o mediteranskog raslinja.

**Kriterij odabira 6**

Da bi prijavitelj ostvario bodove po ovom kriteriju, aktivnosti iz poslovnog plana moraju se odnositi na povrtlarsku proizvodnju i to na način da je iz poslovnog plana vidljivo da se od godine nakon završne godine ulaganja pa do kraja vijeka projekta više od 50% prihoda odnosi na povrtlarsku proizvodnju.

U Obrascu B koji se odnosi na opisni dio Poslovnog plana i sastavni je dio natječajne dokumentacije, u poglavlju 2, red 12 potrebno je ukratko obrazložiti aktivnosti iz poslovnog plana koje se odnose na povrtlarsku proizvodnju.

**Kriterij odabira 7**

5 bodova po navedenom kriteriju može se dodijeliti ako je prijavitelj projekta žena.